Išrašas

ŠIAULIŲ MIESTO SAVIVALDYBĖS ADMINISTRACIJA

NEGYVENAMŲJŲ PASTATŲ, PATALPŲ IR STATINIŲ SKIRSTYMO KOMISIJOS POSĖDŽIO
P R O T O K O L A S

2023 m. gruodžio 21 d. Nr. VAK- 673
Šiauliai

Posėdis įvyko 2023 m. gruodžio 18 d.
Komisija, paskirta Šiaulių miesto savivaldybės mero 2023-09-11 potvarkiu Nr. M-851.

Komisijos pirmininkas –  Antanas Bartulis, administracijos direktorius;
Komisijos pirmininko pavaduotoja – Viktorija Dildaitė, mero patarėja;
Komisijos sekretorius – Deimantas Pučinskis, Turto valdymo skyriaus vyr. specialistas;
Komisijos nariai: 
Violeta Tylenienė, Turto valdymo skyriaus vedėja;
Aistė Petkuvienė, Ekonomikos ir investicijų skyriaus vedėja;
Gintaras Jasiūnas, Sporto skyriaus vedėjas;
Dalia Vietienė, Jaunimo reikalų koordinatorius
Kviestinis asmuo – Turto valdymo skyriaus vyr. specialistas Kęstutis Tamulevičius.
Kviestinis asmuo  –  Architektūros, urbanistikos ir paveldosaugos skyriaus vyr. specialistė        Toma Kvietkauskaitė. 

DARBOTVARKĖ. 
1. Dėl autobusų stotelių stoginių skirtų keleiviams laukti autobusų, su vitrina išoriniai reklamai viešo nuomos konkurso skelbimo.
2. Dėl Lietuvos raudonojo kryžiaus draugijos prašymo skirti patalpas.
3. Dėl Ukrainiečių integracijos centro „Malva“ prašymo pratęsti nuomos sutartį.
4. Dėl patalpų Aido 16A, Šiauliuose, pirkimo. VŠĮ Dainų pirminės sveikatos priežiūros centro plėtra.
Komisijos nariai vienbalsiai pritarė posėdžio darbotvarkei. 
1. SVARSTYTA. Autobusų stotelių stoginių skirtų keleiviams laukti autobusų, su vitrina išoriniai reklamai viešo nuomos konkurso skelbimo sąlygos. 
D.Pučinskis informavo, kad yra paruošti du paketai autobusų stotelių stoginių skirtų keleiviams laukti autobusų, su vitrina išoriniai reklamai nuomos konkursui skelbti. Viename pakete yra 33 vnt. autobusų stotelių stoginių skirtų keleiviams laukti autobusų, su vitrina išoriniai reklamai, kitame pakete yra 35 vnt. autobusų stotelių stoginių skirtų keleiviams laukti autobusų, su vitrina išoriniai reklamai. Komisija buvo supažindinta su paketuose esančių stotelių lokacija, keleivių srautais bei pačių stotelių stoginių techninėmis charakteristikomis. Komisija taip pat buvo informuota, jog autobusų stotelių stoginės neturi konkretaus adreso, todėl nėra galimybės taikyti Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašo V skyriaus Nuompinigių už turto nuomą skaičiavimo tvarką, todėl reikalinga nustatyti pradinę, autobusų stotelių stoginių skirtų keleiviams laukti autobusų, su vitrina išoriniai reklamai, 1 kv. m. kainą metams. 
Kartu su kviestiniu asmeniu  –  Architektūros, urbanistikos ir paveldosaugos skyriaus vyr. specialiste Toma Kvietkauskaite buvo aptarti Vietinės rinkliavos už leidimo įrengti išorinę reklamą Šiaulių miesto savivaldybės teritorijoje išdavimą nuostatai.
Komisijos pirmininkas –  Antanas Bartulis pasiūlė nustatyti pradinę, autobusų stotelių stoginių skirtų keleiviams laukti autobusų, su vitrina išoriniai reklamai, 1 kv. m. vitrinos kainą 1 Eur. metams su įsipareigojimu įsigyti per 1 mėnesį leidimus išoriniai reklamai, visoms stoginėms esančiomis viename ar kitame pakete. 
Vyko diskusija.
Komisijos nariai vienbalsiai pritarė pradinei 1 Eur. kainai už stoginės reklaminės vitrinos 1 kv. m. metams.
NUTARTA. Nustatyti, pradinę stotelių stoginių skirtų keleiviams laukti autobusų reklaminės vitrinos, kainą 1 Eur. už 1 kv. m. metams. 


Komisijos pirmininkas 						Antanas Bartulis                           


Komisijos sekretorius			                                    Deimantas Pučinskis
